***ZOZNAM OPRÁVNENÝCH A NEOPRÁVNENÝCH VÝDAVKOV PRE PROJEKTY TP***

Zoznam oprávnených a neoprávnených výdavkov je určený pre prioritnú os 7 Operačného programu Ľudské zdroje a to pre projekty technickej pomoci sprostredkovateľského orgánu Ministerstvo školstva, vedy výskumu a športu SR. Zoznam oprávnených výdavkov bol spracovaný v súlade s pravidlami oprávnenosti výdavkov definované Centrálnym koordinačným orgánom na národnej úrovni v Systéme riadenia EŠIF na programové obdobie 2014 - 2020, v Metodickom pokyne č. 4 k číselníku oprávnených výdavkov, Metodickom pokyne č. 6 k pravidlám oprávnenosti pre najčastejšie sa vyskytujúce skupiny výdavkov a Metodickom pokyne č. 18 k overovaniu hospodárnosti výdavkov.

Za interpretáciu oprávnenosti výdavkov zodpovedá sprostredkovateľský orgán.

**Všeobecné podmienky oprávnenosti výdavkov**

Na oprávnenosť výdavkov projektov TP sa vzťahujú ustanovenia kapitol 3.5.1, 3.5.2, 3.5.3, 3.5.7, 3.5.8 a 3.5.9 Systému riadenia EŠIF, ustanovenia metodického pokynu CKO č. 6 k pravidlám oprávnenosti pre najčastejšie sa vyskytujúce skupiny výdavkov a následne ustanovenia metodického pokynu CKO č. 24 k technickej pomoci[[1]](#footnote-1). Prijímateľ je povinný dodržiavať stanovené podmienky oprávnenosti výdavkov na vnútroštátnej úrovni.

Prijímateľ je povinný primerane pre projekty TP dodržiavať ustanovenia Príručky pre prijímateľa, prioritná os 1 Vzdelávanie OP ĽZ, programové obdobie 2014-2020.

Pri procesoch verejného obstarávania je prijímateľ povinný postupovať podľa platného Rozhodnutia o schválení ŽoNFP v súlade s platnou Príručkou k procesom VO pre sprostredkovateľský orgán pod riadiacim orgánom pre operačný program Ľudské zdroje na programové obdobie 2014-2020.

### Definovanie oprávnených výdavkov a ich špecifické pravidlá pre projekty TP

Medzi oprávnené výdavky projektov TP OPĽZ sa zaraďujú výdavky, ktoré skutočne vznikli počas realizácie príslušnej hlavnej aktivity Projektu, ku ktorej sa tieto výdavky vzťahujú (od Začatia realizácie hlavnej aktivity Projektu do Ukončenia realizácie hlavnej aktivity Projektu) a na realizáciu Projektu (nutná existencia priameho spojenia s Projektom). Úhrada výdavkov zo strany žiadateľa musí byť vykonaná v období od začatia realizácie hlavnej aktivity projektu, ku ktorej sa tieto výdavky vzťahujú (najskôr od 1.1.2017) do 30 kalendárnych dní odo dňa ukončenia realizácie poslednej hlavnej aktivity projektu v súlade s podmienkami tohto písomného vyzvania a zároveň boli uskutočnené na činností súvisiace s  implementáciou prioritnej osi 1 OP ĽZ alebo ukončovaním / uzatváraním operačného programu Vzdelávanie v súlade s oprávnenými aktivitami definovanými v OP ĽZ.

Z hľadiska oblasti intervencie sa oprávnené výdavky členia v rámci projektov TP OPĽZ do 3 kategórií:

121 – Príprava, vykonávanie, monitorovanie a inšpekcia

122 – Hodnotenie a štúdie

123 – Informovanie a komunikáciu

* 1. **Osobné výdavky**
* mzdové zabezpečenie zamestnancov administratívnych kapacít – hrubá mzda vrátane odmien a povinných odvodov zamestnávateľa. (Oprávnené výdavky sú všetky zložky mzdy vrátane príplatkov a náhrady mzdy v zmysle platnej legislatívy/osobitných právnych predpisov ako aj povinné odvody za zamestnávateľa preukázateľne súvisiace s realizáciou projektu/ mierou zapojenia zamestnanca do realizácie daného projektu);
* mzdové zabezpečenie zamestnancov administratívno-obslužného personálu – hrubá mzda vrátane odmien a povinných odvodov zamestnávateľa. (Oprávnené výdavky sú všetky zložky mzdy vrátane príplatkov a náhrady mzdy v zmysle platnej legislatívy/osobitných právnych predpisov ako aj povinné odvody za zamestnávateľa preukázateľne súvisiace s realizáciou projektu/ mierou zapojenia zamestnanca do realizácie daného projektu);
* odmeny zamestnancom pracujúcich na základe dohôd o prácach vykonávaných mimo pracovného pomeru vrátane povinných odvodov za zamestnávateľa preukázateľne súvisiace s realizáciou projektu. Jedná sa o výdavky v rámci oblasti „Príprava, implementácia, monitorovanie, hodnotenie, kontrola a audit“, definované v samotnom dokumente „OP ĽZ“ v kapitole 2.8.6.1, (napr. na odborné hodnotenie). Nejedná sa o výdavky v personálnej oblasti, ktoré sú taktiež definované v samotnom dokumente „OP ĽZ“ v kapitole 2.8.6.1, kde sa uvádzajú len výdavky na mzdové zabezpečenie.

Oprávnení zamestnanci preukazujú svoje zapojenie do projektu prostredníctvom spracovania svojho pracovného výkazu, pričom potvrdzujú, že uvedené informácie v pracovnom výkaze sú založené na skutočne vykonanej práci v rámci vykázaného obdobia.

Výdavky týkajúce sa výkonu práce sú limitované rozsahom práce maximálne 12 hodín/deň za všetky pracovné úväzky osoby kumulatívne, t.j. za všetky pracovné pomery, dohody mimo pracovného pomeru a štátnozamestnanecký pomer[[2]](#footnote-2).

Za neoprávnené výdavky sa v prípade osobných výdavkov považujú:

* výdavky pri obchádzaní zákona č. 311/2001 Z. z. Zákonník práce v platnom znení (ďalej len ,,zákonník práce“);
* nemocenské dávky hradené zo strany Sociálnej poisťovne (keďže nie sú výdavkom prijímateľa);
* výdavky týkajúce sa činností na projekte vykonávaných počas práceneschopnosti, ošetrovania člena rodiny a návštevy lekára;
* ostatné výdavky na zamestnanca, ktoré nie sú pre zamestnávateľov povinné podľa osobitných právnych predpisov vrátane príslušnej časti odvodov zamestnávateľa;
* výdavky na odstupné a odchodné (keďže medzi nimi a realizáciou projektu neexistuje príčinný vzťah) vrátane príslušnej časti odvodov zamestnávateľa;
* tvorba sociálneho fondu (aj napriek tomu, že je pre zamestnávateľa povinnosťou, jeho čerpanie nesúvisí s realizáciu projektu);
* pomerná časť osobných výdavkov, ktorá nezodpovedá pracovnému vyťaženiu zamestnanca na danom projekte.
  1. **Cestovné náhrady**
* cestovné náhrady (cestovné, ubytovanie, stravné...) vrátane potrebných vedľajších výdavkov (napr. parkovné, konferenčné poplatky, atď.) v rámci tuzemských a zahraničných pracovných ciest preukázateľne súvisiace s realizáciou projektu/mierou zapojenia zamestnanca/pracovníka do realizácie daného projektu;

Výdavky na cestovné náhrady musia byť vynaložené v súlade so zákonom č. 283/2002 Z. z. o cestovných náhradách ako aj v súlade s platnými internými predpismi upravujúcimi vynakladania týchto typov výdavkov v organizácii Prijímateľa platnými v čase vynaloženia výdavku.

Neoprávnenými výdavkami sú spravidla výdavky, ktoré neprispievajú k dosahovaniu cieľov projektu/nie sú pre jeho realizáciu nevyhnutné, resp. ktoré nesúvisia s implementáciou prioritnej osi 1 OP ĽZ alebo ukončovaním / uzatváraním operačného programu Vzdelávanie.

* 1. **Externé služby a dodanie tovarov a prác**

Medzi oprávnené výdavky v tejto oblasti patria akékoľvek výdavky vynaložené zo strany Prijímateľa na zabezpečenie služieb, tovarov a prác dodávateľským spôsobom, pričom tieto výdavky musia súvisieť s implementáciou prioritnej osi 1 OP ĽZ alebo ukončovaním / uzatváraním operačného programu Vzdelávanie v súlade so stanovenými cieľmi projektu.

Prijímateľ môže využívať služby dodávateľov v tých prípadoch a pre tie aktivity, kedy nie je možné, alebo efektívne tieto dodania zabezpečiť vlastnými kapacitami.

Pri obstaraní týchto výdavkov musia byť dodržané ustanovenia zákona o verejnom obstarávaní č. 343/2015 Z. z. ako aj podmienky špecifikované v Príručke k procesom VO pre sprostredkovateľský orgán pod riadiacim orgánom pre operačný program Ľudské zdroje na programové obdobie2014-2020 a Príručke pre prijímateľa, prioritná os 1 Vzdelávanie OP ĽZ, programové obdobie 2014-2020.

Medzi najčastejšie typy výdavkov, ktoré je možné zaradiť pod oprávnené výdavky v tejto oblasti sú:

* odborné služby - zahŕňajú napr. výdavky na spracovanie štúdie, expertízy, posudky, analýzy, zberu dát, zabezpečenie prekladov a tlmočenia a ďalších čiastkových odborných činností potrebných pre realizáciu projektu;
* poradenské a konzultačné služby (napr. právne poradenstvo);
* služby súvisiace s externým hodnotením/monitorovaním realizácie prioritnej osi 1 OPĽZ;
* zabezpečenie publikácií/materiálov/manuálov, ich vývoj, vytvorenie a dodanie;
* výdavky na konferencie/podujatia/semináre – zahŕňajú výdavky vynaložené pre účely projektu, do ktorých budú zapojení oprávnení zamestnanci, účastníci alebo širšia verejnosť. (Výdavky najčastejšie pokrývajú organizačné zabezpečenie, vrátane občerstvenia, prenájmu priestorov, prenájmu techniky, ubytovania, dopravy a pod.);
* výdavky na zabezpečenie seminárov/školení, kurzov, odborných stáži a pracovných ciest - zahŕňajú výdavky vynaložené pre účely projektu, do ktorých budú zapojení oprávnení zamestnanci za účelom zabezpečenia ich kontinuálneho vzdelávania. (Výdavky najčastejšie pokrývajú účastnícke poplatky, organizačné zabezpečenie, vrátane občerstvenia, prenájmu priestorov, prenájmu techniky, ubytovania, dopravy a pod. ). Vzdelávanie týkajúce sa kontroly a auditu EŠIF je riešené cez OP TP;
* externé služby a tovary pre zabezpečenie informovania, publicity a komunikácie v súlade s komunikačnou stratégiou OPĽZ;
* výdavky na zabezpečenie, inštaláciu a prevádzku IKT zariadení – výdavky na zabezpečenie kvalitného výkonu implementácie prioritnej osi 1 OP ĽZ vrátane softvérových riešení zefektívnenia/prepojenia IKT systémov v súvislosti s implementáciou prioritnej osi 1 OP ĽZ;
* výdavky na materiálno-technické zabezpečenie jednotlivých procesov implementácie prioritnej osi 1 OP ĽZ – zabezpečenie, inštalácia a konfigurácia zariadení, techniky, prístrojov, interiérového vybavenia vrátane zabezpečenia dopravných prostriedkov a materiálov;
* iné výdavky a ďalšie vyššie nešpecifikované služby, ktoré priamo súvisia s realizáciou projektu a sú pre projekt nevyhnutné.

Neoprávnenými výdavkami sú spravidla výdavky, ktoré neprispievajú k dosahovaniu cieľov projektu/nie sú pre jeho realizáciu nevyhnutné, resp. ktoré nesúvisia s implementáciou prioritnej osi 1 OP ĽZ alebo ukončovaním / uzatváraním operačného programu Vzdelávanie.

* 1. **Výdavky súvisiace s prevádzkovou podporou implementácie prioritnej osi 1 OP ĽZ**

Prevádzkové výdavky ako priame výdavky súvisiace s realizáciou projektu sú oprávnené, ak sú nevyhnuté pre splnenie cieľov projektu a zabezpečujú podporu implementácie prioritnej osi 1 OP ĽZ alebo ukončovaním / uzatváraním operačného programu Vzdelávanie. Vzhľadom k tomu, že tieto výdavky sa väčšinou dotýkajú činností súvisiacich s realizáciou projektu/implementáciou prioritnej osi 1 OPĽZ alebo ukončovaním / uzatváraním operačného programu Vzdelávanie, musia byť preukázateľne doložené výpočtom oprávnenej časti výlučne pre projekt a metodika výpočtu pomernej časti týchto výdavkov musí byť dodržiavaná počas celej doby realizácie projektu.

Medzi najčastejšie typy výdavkov, ktoré je možné zaradiť pod oprávnené výdavky v tejto oblasti sú:

* nájom priestorov a služby s ním spojené preukázateľne súvisiace s realizáciou projektu;
* prevádzkové výdavky ako energie, vodné, stočné, pohonné hmoty, parkovné a poplatky spojené s prevádzkou vozidiel, náklady na telekomunikačné poplatky, údržbu a upratovanie a pod., ak sú pre realizáciu projektu opodstatnené a nevyhnutné;
* ďalšie prevádzkové výdavky v rozsahu na uskutočnenie realizácie projektu (spotrebný a prevádzkový materiál, poštovné, tlač, publikácie a pod.);
* správne poplatky s priamou väzbou na projekt
* výdavky na poistenie majetku spolufinancovaného z NFP.

Neoprávnenými výdavkami sú:

* finančné výdavky a poplatky, ktoré nie sú pre realizáciu nevyhnutné a nemajú priamu väzbu na projekt;
* sankčné poplatky, pokuty a penále, prípadne ďalšie sankčné výdavky, či už dohodnuté v zmluvách alebo vzniknuté z iných príčin;
* miestne poplatky, ktoré nemajú priamu väzbu na projekt;
* manká a škody, úroky z úverov a pôžičiek;
* výdavky za zriadenie a vedenie účtu alebo účtov a za finančné transakcie na tomto účte a ostatné bankové poplatky;
* dary, poplatky, resp. iné výdavky Prijímateľa (vrátane prípadných kurzových strát), ktoré vznikajú z dôvodu vedenia účtu na príjem NFP v zahraničí;
* priame dane (daň z nehnuteľnosti, daň z motorových vozidiel a pod.)[[3]](#footnote-3).
  1. **Okrem** **neoprávnených výdavkov, ktoré sú uvedené vyššie v jednotlivých oblastiach výdavkov sú neoprávnené výdavky v rámci TP OP ĽZ pre prioritnú os 1:**
* výdavky bez priameho vzťahu k projektu;
* výdavky, ktoré nie sú nevyhnutné k dosiahnutiu cieľov projektu;
* výdavky, ktoré sú zo strany prijímateľa nedostatočne odôvodnené a preukázané;
* výdavky, ktoré nie sú v súlade so schváleným rozpočtom projektu;
* výdavky, ktoré vznikli pred 1. 1. 2017 a po 31. 12. 2023;
* výdavky na projekty s celkovým či prevažujúcim dopadom mimo cieľový región,
* výdavky, ktoré nie sú v účtovníctve jednoznačne označené ako výdavky súvisiace s realizovaným projektom v súlade s vnútorným predpisom účtovnej jednotky k vedeniu účtovníctva;
* odpisy dlhodobého majetku;
* správne poplatky, ktoré nie sú pre realizáciu projektu nevyhnutné a nemajú priamu väzbu na projekt;
* daňové poplatky a dovozné prirážky;
* výdavky na nákup použitého zariadenia/majetku/tovaru;
* iné výdavky priamo nesúvisiace s projektom;
* akákoľvek časť výdavkov, ktorou by sa prekročila maximálna intenzita pomoci, alebo stanovené finančné limity;
* územné vplyvy;
* nákup stavieb;
* vecné príspevky;
* nákup pozemkov;
* DPH v prípade, že prijímateľ má nárok na jej odpočet na vstupe. Nárok na odpočet je vymedzený zákonom o DPH.

**Limity na vybrané typy výdavkov**

V rámci písomného vyzvania stanovuje Poskytovateľ nasledovné finančné limity pre nasledovné typy výdavkov:

|  |  |  |  |
| --- | --- | --- | --- |
| **Vybrané typy výdavkov a ich limity** | | | |
| **Výdavok** | **Finančný limit** | | **Uplatnenie výnimky** |
| **Cestovné výdavky – ubytovanie tuzemské** | max. 80 EUR osoba/noc | | Prijímateľ je povinný pri implementácii zároveň dodržiavať vnútorné predpisy organizácie (ak relevantné), ktoré môžu stanovovať podrobnejšie pravidlá vynakladania týchto výdavkov v organizácii Prijímateľa. |
| **Cestovné výdavky – ubytovanie zahraničné** | Členské štáty EÚ a OECD | max. 155 EUR osoba/noc |
| Ostatné | max. 110 EUR osoba/noc |
| **Dohody o prácach vykonávaných mimo pracovného pomeru** | Brigádnici (zabezpečovanie administratívnych a podporných činností) | max. 7,0 EUR/h |
| Odborné činnosti (napr. oblasť VO, publicita, a pod.) | max. 40 EUR/h |
| Právne poradenstvo | max. 60 EUR/h |
| Odborní hodnotitelia - externí | max. 200 EUR/projekt |

**Číselník oprávnených výdavkov pre projekty TP prioritnej osi 1 OP ĽZ**

Skupiny oprávnených výdavkov TP OPĽZ pre prioritnú os 1 uvedené v číselníku oprávnených výdavkov[[4]](#footnote-4) slúžia na základné rozdelenie výdavkov projektu podľa ich charakteru a vzniku v rámci realizácie aktivít projektu. Oprávnené výdavky TP OPĽZ pre prioritnú os 1 sú kategorizované do príslušných tried a skupín oprávnených výdavkov a nadväzujú na ekonomickú klasifikáciu rozpočtovej klasifikácie vydanú zo strany MF SR (MF/010175/2004-42).

Výstupy z účtovníctva jednotlivých účtovných jednotiek - prijímateľov nemusia byť totožné so zaradením nákladov/výdavkov do tried a skupín tak, ako to určuje tento číselník.

Zoznam oprávnených výdavkov TP OPĽZ pre prioritnú os 1 obsahuje uzavretý zoznam tried a skupín oprávnených výdavkov.

**Špecifikácia tried oprávnených výdavkov v rámci TP OP ĽZ pre prioritnú os 1:**

**01 – Dlhodobý nehmotný majetok**

***Vecné vymedzenie***

Dlhodobým nehmotným majetkom[[5]](#footnote-5)sú zložky majetku, ktorých ocenenie je vyššie ako suma 2.400,- EUR[[6]](#footnote-6) a doba použiteľnosti dlhšia ako jeden rok. Nehmotný majetok, ktorého ocenenie sa rovná tejto sume alebo je nižšie, možno zaradiť (podľa rozhodnutia účtovnej jednotky - prijímateľa) do dlhodobého nehmotného majetku, ak doba použiteľnosti tohto majetku je dlhšia ako jeden rok.

Nehmotný majetok, ktorého ocenenie sa rovná sume 2.400,- EUR[[7]](#footnote-7) alebo je nižšie, s dobou použiteľnosti dlhšou ako jeden rok, ktorý nebol zaradený do dlhodobého nehmotného majetku, sa vykazuje v triede oprávnených výdavkov 51 - Služby.

Do tejto triedy oprávnených výdavkov sa zaraďujú najmä nehmotné výsledky z vývojovej a obdobnej činnosti, softvér, oceniteľné práva (napr. licencie, know-how, autorské práva, obchodné značky, ochranné známky, predmety priemyselných práv), územné plány.

Skupiny oprávnených výdavkov:

013 - Softvér

014 - Oceniteľné práva

019 - Ostatný dlhodobý nehmotný majetok

**02 – Dlhodobý hmotný majetok**

***Vecné vymedzenie***

Dlhodobým hmotným majetkom[[8]](#footnote-8) sú zložky majetku, ktorých ocenenie je vyššie ako suma 1.700,- EUR[[9]](#footnote-9) a doba použiteľnosti dlhšia ako jeden rok. Hmotný majetok, ktorého ocenenie sa rovná alebo je nižšie ako suma 1.700,- EUR[[10]](#footnote-10), možno zaradiť (podľa rozhodnutia účtovnej jednotky - prijímateľa) do dlhodobého hmotného majetku, ak prevádzkovo-technické funkcie (doba použiteľnosti) sú dlhšie ako jeden rok. Hmotný majetok, ktorého ocenenie sa rovná sume 1.700,- EUR[[11]](#footnote-11) alebo je nižšie, s dobou použiteľnosti dlhšou ako jeden rok, ktorý nebol zaradený do dlhodobého hmotného majetku, sa vykazuje v triede oprávnených výdavkov 11 - Zásoby.

Skupiny oprávnených výdavkov:

022 - Samostatné hnuteľné veci a súbory hnuteľných vecí

023 - Dopravné prostriedky

**11 – Zásoby**

***Vecné vymedzenie***

V rámci triedy sa zaraďujú hnuteľné veci s dobou použiteľnosti najviac jeden rok bez ohľadu na obstarávaciu cenu. V danej triede sa vykazuje aj hmotný majetok[[12]](#footnote-12), ktorý nie je definovaný ako dlhodobý hmotný majetok.

Skupina oprávnených výdavkov:

112 - Zásoby

**50 – Spotreba**

***Vecné vymedzenie***

V triede sa vykazuje spotreba energie (napr. voda, para, plyn, elektrická energia).

Skupiny oprávnených výdavkov:

502 – Spotreba energie

503 – Spotreba ostatných neskladovateľných dodávok

**51 – Služby**

Skupiny oprávnených výdavkov:

511 – Opravy a udržiavanie

512 - Cestovné náhrady

518 - Ostatné služby

**52 – Osobné výdavky**

***Vecné vymedzenie***

Patria sem najmä mzdy, platy, povinné odvody za zamestnávateľa ako aj povinné sociálne náklady - ošetrovné, PN, príspevok do doplnkového dôchodkového sporenia. Ďalej do triedy sú zahrnuté aj dohody o výkone prác mimo pracovného pomeru vrátane povinných odvodov za zamestnávateľa.

Skupiny oprávnených výdavkov:

521 - Mzdové výdavky[[13]](#footnote-13) (vrátane odmien za prácu vykonávanú mimo pracovného pomeru, platov, povinných odvodov za zamestnávateľa a iných zákonných náhrad).

**54 – Ostatné výdavky**

***Vecné vymedzenie***

Vykazujú sa tu ostatné položky, ktoré neboli uvedené v predchádzajúcich skupinách, ktoré sa týkajú hospodárskej činnosti, napríklad poistenie majetku určeného na prevádzkovú činnosť a iné poistné súvisiace s prevádzkovou činnosťou.

Skupiny oprávnených výdavkov:

548 – Výdavky na prevádzkovú činnosť

**56 – Finančné výdavky a poplatky**

***Vecné vymedzenie***

Miestne poplatky, správne poplatky, notárske poplatky, poplatky za používanie ciest a diaľnic formou diaľničných známok alebo mýta v tuzemsku.

Skupiny oprávnených výdavkov:

568 - Ostatné finančné výdavky

Číselník oprávnených výdavkov pre projekty TP OP ĽZ pre prioritnú os 1

|  |  |  |  |  |  |
| --- | --- | --- | --- | --- | --- |
| **Číselník oprávnených výdavkov pre projekty TP OP ĽZ prioritná os 1** | | **Nadväznosť na ekonomickú klasifikáciu rozpočtovej klasifikácie (MF/0101475/2014-42)** | | | |
| **Trieda oprávnených výdavkov** | **Skupina oprávnených výdavkov** | **Trieda** | **Podtrieda** | **Položka** | **Skupina výdavkov \*** |
| **01 Dlhodobý nehmotný majetok** (nad 2 400 EUR; doba použiteľnosti dlhšia ako 1 rok) | 013 Softvér | 700 kapitálové výdavky | 710 obstarávanie kapitálových aktív | 711 Nákup pozemkov a nehmotných aktív | 711003 Nákup softvéru |
| 718 Rekonštrukcia a modernizácia | 718006 Softvéru |
| 014 Oceniteľné práva | 700 kapitálové výdavky | 710 obstarávanie kapitálových aktív | 711 Nákup pozemkov a nehmotných aktív | 711004 Nákup licencií |
|
| 019 Ostatný dlhodobý nehmotný majetok | 700 kapitálové výdavky | 710 obstarávanie kapitálových aktív | 711 Nákup pozemkov a nehmotných aktív | 711005 Nákup ostatných nehmotných aktív |
|
| **02 Dlhodobý hmotný majetok** (nad 1 700 EUR; doba použiteľnosti dlhšia ako 1 rok) | 022 Samostatné hnuteľné veci a súbory hnuteľných vecí | 700 kapitálové výdavky | 710 obstarávanie kapitálových aktív | 713 Nákup strojov, prístrojov, zariadení, techniky a náradia | 713001 Interiérového vybavenia |
| 713002 Výpočtovej techniky |
| 713003 Telekomunikačnej techniky |
| 713004 Prevádzkových strojov, prístrojov, zariadení, techniky a náradia |
| 713005 Špeciálnych strojov, prístrojov, zariadení, techniky, náradia a materiálu |
| 713006 Komunikačnej infraštruktúry |
| 718 Rekonštrukcia a modernizácia | 718002 Výpočtovej techniky |
| 718003 Telekomunikačnej techniky |
| 718004 Prevádzkových strojov, prístrojov, zariadení, techniky a náradia |
| 718005 Špeciálnych strojov, prístrojov, zariadení, techniky a náradia |
| 718007 Komunikačnej infraštruktúry |
| 023 Dopravné prostriedky | 700 kapitálové výdavky | 710 obstarávanie kapitálových aktív | 714 Nákup dopravných prostriedkov všetkých druhov | 714001 Nákup Osobných automobilov |
|
| **11 Zásoby** (doba použiteľnosti najviac 1 rok; bez ohľadu na obstarávaciu cenu) | 112 Zásoby | 600 bežné výdavky | 630 tovary a služby | 633 Materiál | 633001 Interiérové vybavenie |
| 633002 Výpočtová technika |
| 633003 Telekomunikačná technika |
| 633004 Prevádzkové stroje, prístroje, zariadenie, technika a náradie |
| 633005 Špeciálne stroje, prístroje, zariadenie, technika a náradie |
| 633006 Všeobecný materiál |
| 633009 Knihy, časopisy, noviny , učebnice, učebné pomôcky a kompenzačné pomôcky |
| 633010 Materiál Pracovné odevy, obuv a pracovné pomôcky |
| 633019 Komunikačná infraštruktúra |
| **50 Spotreba** | 502 Spotreba energie | 600 bežné výdavky | 630 tovary a služby | 632 Energie, voda a komunikácie | 632001 Energie |
| 632002 Vodné, stočné |
| 503 Spotreba ostatných neskladovateľných dodávok | 600 bežné výdavky | 630 tovary a služby | 634 Dopravné | 634001 Palivo, mazivá, oleje, špeciálne kvapaliny |
| **51 Služby** | 511 Opravy a udržiavanie | 600 bežné výdavky | 630 tovary a služby | 634 Dopravné | 634002 Servis, údržba, opravy a výdavky s tým spojené |
| 635 Rutinná a štandardná údržba | 635001 Interiérového vybavenia |
| 635002 Výpočtovej techniky |
| 635003 Telekomunikačnej techniky |
| 635004 Prevádzkových strojov, prístrojov, zariadení, techniky a náradia |
| 635005 Špeciálnych strojov, prístrojov, zariadení, techniky a náradia |
| 635006 Budov, objektov alebo ich častí |
| 635009 Softvéru |
| 512 Cestovné náhrady | 600 bežné výdavky | 630 tovary a služby | 631 Cestovné náhrady | 631001 Tuzemské |
| 631002 Zahraničné |
| 637 Služby | 637007 Cestovné náhrady (Cestovné náhrady a cestovné výdavky iným než vlastným zamestnancom) |
| 518 Ostatné služby | 600 bežné výdavky | 630 tovary a služby | 632 Energie, voda a komunikácie | 632003 Poštové služby |
| 632004 Komunikačná infraštruktúra |
| 632005 Telekomunikačné služby |
| 633 Materiál | 633016 Reprezentačné |
| 633013 Softvér |
| 633018 Licencie |
| 634 Dopravné | 634004 Prepravné a nájom dopravných prostriedkov |
| 636 Nájomné za nájom | 636001 Budov, objektov alebo ich častí |
| 636002 Prevádzkových strojov, prístrojov, zariadení, techniky a náradia |
| 636003 Špeciálnych strojov, prístrojov, zariadení, techniky, náradia a materiálu |
| 636006 Výpočtovej techniky |
| 636007 Softvéru |
| 636008 Komunikačnej infraštruktúry |
| 637 Služby | 637001 Školenia, kurzy, semináre, porady, konferencie, sympóziá |
| 637003 Propagácia, reklama a inzercia |
| 637004 Všeobecné služby |
| 637005 Špeciálne služby |
| 637011 Štúdie, expertízy, posudky |
| 637040 Služby v oblasti informačno-komunikačných technológií |
| **52 Osobné výdavky** | 521 Mzdové výdavky | 600 bežné výdavky | 610620 osobné náklady | 610620 osobné náklady | Okrem 613, 615, 628 |
| 630 tovary a služby | 637 Služby | 637027 Odmeny zamestnancov mimopracovného pomeru |
| 640 Bežné transfery | 642 Transfery jednotlivcom a neziskovým právnickým osobám | 642015 Na nemocenské dávky |
| **54 Ostatné výdavky** | 548 Výdavky na prevádzkovú činnosť | 600 bežné výdavky | 630 tovary a služby | 634 Dopravné | 634003 Poistenie |
| 637 Služby | 637015 Poistné |
| **56 Finančné výdavky a poplatky** | 568 Ostatné finančné výdavky | 600 bežné výdavky | 630 tovary a služby | 634 Dopravné | 634005 Karty, známky, poplatky |
| 637 Služby | 637012 Poplatky a odvody |
| 637023 Kolkové známky |
|  |  |  |  |  |  |
| \*kategorizuje oprávnenosť výdavku pre TP OPĽZ prioritná os 1 v súlade s ustanoveniami uvedenými v prílohe č.3 písomného vyzvania | |  |  |  |  |

1. Zdroj: [www.partnerskadohoda.sk](http://www.partnerskadohoda.sk) [↑](#footnote-ref-1)
2. Týmto nie sú dotknuté záväzky zamestnávateľa voči zamestnancovi na základe uzatvorených pracovnoprávnych vzťahov. [↑](#footnote-ref-2)
3. Výnimku tvoria daň z príjmu fyzických osôb, ktorá je súčasťou hrubej mzdy, resp. odmeny za vykonanú prácu a je oprávneným výdavkom v rámci osobných výdavkov a daň za ubytovanie, ktorá je oprávneným výdavkom v rámci cestovných náhrad. [↑](#footnote-ref-3)
4. Číselník oprávnených výdavkov s uvedenými triedami a skupinami tvorí súčasť ITMS 2014+. [↑](#footnote-ref-4)
5. Vrátane nákladov súvisiacich s obstaraním dlhodobého nehmotného majetku do času uvedenia predmetného majetku do užívania. [↑](#footnote-ref-5)
6. Podľa aktuálneho znenia Zákona č. 595/2003 Z. z. o dani z príjmov. [↑](#footnote-ref-6)
7. Podľa aktuálneho znenia Zákona č. 595/2003 Z. z. o dani z príjmov. [↑](#footnote-ref-7)
8. Vrátane nákladov súvisiacich s obstaraním dlhodobého majetku do času uvedenia predmetného majetku do užívania. [↑](#footnote-ref-8)
9. Podľa aktuálneho znenia Zákona č. 595/2003 Z. z. o dani z príjmov. [↑](#footnote-ref-9)
10. Podľa aktuálneho znenia Zákona č. 595/2003 Z. z. o dani z príjmov. [↑](#footnote-ref-10)
11. Podľa aktuálneho znenia Zákona č. 595/2003 Z. z. o dani z príjmov. [↑](#footnote-ref-11)
12. Vrátane nákladov súvisiacich s obstaraním uvedeného hmotného majetku do užívania. [↑](#footnote-ref-12)
13. Relevantné zložky mzdy vrátane pohyblivých zložiek (napr. osobné príplatky). [↑](#footnote-ref-13)